wannaphong/clean_thaiwikipedia huggingface dataset:
# เลโอนิด มิเคลสัน
เลโอนิด วิกโตโรวิช มิเคลสัน  เกิดเมื่อวันที่ 11 สิงหาคม ค.ศ. 1955 เป็นนักธุรกิจและมหาเศรษฐีชาวรัสเซีย ดำรงตำแหน่งประธาน ประธานเจ้าหน้าที่บริหาร และผู้ถือหุ้นใหญ่ของบริษัทโนวาเท็ค ผู้ผลิตและส่งออกแก๊สรายใหญ่ของรัสเซีย

นิตยสารฟอบส์เผยว่ามูลค่าทรัพย์สินของมิเคลสันมีสูงถึง 26.9 พันล้านดอลลาร์สหรัฐในปี ค.ศ. 2019 และเป็นบุคคลที่ร่ำรวยที่สุดของรัสเซีย
# ศรีจันท์ ฮินดูชา
ศรีจันท์ ปรมานันต์ ฮินดูชา  เกิดเมื่อวันที่ 28 พฤศจิกายน ค.ศ. 1935 เป็นนักธุรกิจสหราชอาณาจักรเชื้อสายอินเดีย ประธานและผู้ถือหุ้นใหญ่ของฮันดูจากรุ๊ป เมื่อรวมทรัพย์สินกับโกพิจันทร์ น้องชายแล้วจะมีทรัพย์สินมากที่สุดในสหราชอาณาจักร มักติดอันดับมหาเศรษฐีของอังกฤษและของเอเชียอยู่บ่อยครั้ง โดยนิตยสารฟอบส์เผยว่าพี่น้องตระกูลฮินดูจามีทรัพย์สินมากถึง 16.9 พันล้านดอลลาร์สหรัฐในปี ค.ศ. 2019
# ศึกเทพสวรรค์ ชูราโตะ
ศึกเทพสวรรค์ ชูราโตะ  เป็นการ์ตูนมังงะญี่ปุ่นที่สร้าง เขียนและวาดโดย Hiroshi Kawamoto ต่อมาดัดแปลงเป็นการ์ตูนอนิเมะโดยสตูดิโอทัตสึโนโกะโปรดัคชั่น หนึ่งในสตูดิโออนิเมะเก่าแก่ชื่อดังของญี่ปุ่น มีความยาวทั้งหมด 38 ตอน ออกอากาศทางโทรทัศน์โตเกียวระหว่างวันที่ 6 เมษายน พ.ศ 2532 ถึง 18 มกราคม พ.ศ. 2533 และมี OVA อีก 1 ภาค ความยาว 6 ตอน ชื่อ  ออกอากาศระหว่างวันที่ 16 สิงหาคม พ.ศ. 2534 ถึง 16 มีนาคม พ.ศ. 2535 เรื่องนี้นับเป็นการ์ตูนอนิเมะโชเน็งเรื่องหนึ่งที่ได้รับความนิยมสูงสุดของปี ค.ศ. 1989

 ตัวละคร 

 Shurato Hidaka (日高秋亜人, Hidaka Shurato)
 Gai Kuroki (黒木凱, Kuroki Gai)
 Lakshu of Hōraisan (蓬莱山のラクシュ, Hōraisan no Rakushu)
# มารีอา ฟรังกา ฟิสโซโล
มารีอา ฟรังกา ฟิสโซโล (;https://www.lastampa.it/2019/01/19/societa/gli-anni-di-maria-franca-ferrero-con-michele-fu-un-colpo-di-fulmine-UwzrCERt11lxYcWH23pdKL/premium.html เกิดวันที่ 21 มกราคม ค.ศ. 1939) เป็นนักธุรกิจชาวอิตาลี ภรรยาหม้ายของมีเกเล แฟร์เรโร อดีตเจ้าของบริษัทแฟร์เรโร ผู้ผลิตขนมรายใหญ่อันดับสองของยุโรป ในเดือนมีนาคม ค.ศ. 2018 นิตยสาร ฟอบส์ เปิดเผยว่าเธอมีมูลค่าทรัพย์สินสุทธิ 2.2 พันล้านดอลลาร์สหรัฐ แต่หากนับรวมทรัพย์สินของบุตรและธิดาทายาของแฟร์เรโรแล้วจะทำให้ตระกูลนี้ร่ำรวยที่สุดในอิตาลี
# ฌอร์ฌี เปาลู เลมัน
ฌอร์ฌี เปาลู เลมัน (เกิดวันที่ 26 สิงหาคม ค.ศ. 1939) เป็นนักธุรกิจชาวบราซิลซึ่งมีสัญชาติสวิสJorge Paulo Lemann. Internationales Biographisches Archiv 24/2018 vom 12. Juni 2018. Retrieved 12 April 2020. ทำธุรกิจธนาคารเพื่อการลงทุนจนประสบความสำเร็จ มีมูลทรัพย์สินสุทธิมากถึง 24.6 พันล้านดอลลาร์สหรัฐในเดือนตุลาคม ค.ศ. 2019 ได้รับการจัดอันดับจากนิตยสาร ฟอบส์ ให้เป็นบุคคลที่ร่ำรวยที่สุดอันดับที่ 37 ของโลก
# กีฬาฟันดาบในโอลิมปิกฤดูร้อน 2020 – รอบคัดเลือก
การแข่งขันกีฬาฟันดาบในโอลิมปิกฤดูร้อน 2020 รอบคัดเลือก เป็นการแข่งขันฟันดาบเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส คัดเลือกจากการจัดอันดับของสหพันธ์ฟันดาบนานาชาติและการแข่งขันของสี่ทวีป

สำหรับประเภททีม มี 8 ทีมที่ผ่านการคัดเลือกแต่ละรายการ แต่ละทีมประกอบด้วยนักกีฬา 3 คนและตัวเลือกคนที่ 4 ทีมที่ได้ 4 อันดับแรกของโลกจะได้รับการคัดเลือก ทีมที่ได้อันดับดีที่สุดในลำดับถัดไปของแต่ละโซน (แอฟริกา, อเมริกา, ยุโรป และเอเชีย-โอเชียเนีย) จะได้รับการคัดเลือกแต่จะต้องอยู่ใน 16 อันดับแรก ถ้าโซนนั้นๆไม่อยู่ในอันดับที่ 5-16 จะไม่มีประเทศได้รับการคัดเลือก จะคัดเลือกโดยไม่คำนึงถึงโซน 

 สรุปการคัดเลือก 
 ประเทศ  ชาย  หญิง  รวม เดี่ยว ทีม เดี่ยว ทีม  Épée Foil Sabre Épée Foil Sabre Épée Foil Sabre Épée Foil Sabre               8+ TBD  34  34  34  8  8  8  34  34  34  8  8  8  204 Total: TBD NOCs  34  34  34  8  8  8  34  34  34  8  8  8  212

 ปฏิทินการคัดเลือก 
 รายการ  วันที่  สนาม FIE Official Ranking cut-off  TBA  — Zonal Qualifier – Asia & Oceania   โซล  Zonal Qualifier – Africa   ไคโร  Zonal Qualifier – America   ปานามาซิตี  Zonal Qualifier – Europe   มาดริด 

 ชาย 

Individual épée
 การคัดเลือก  โควต้า  ผ่านการคัดเลือก Members of qualifying teams  24   Top 2 individual AOR: Asia & Oceania  2   Top individual AOR: Africa  1   Top individual AOR: America  1  Top 2 individual AOR: Europe  2   Zonal tournament: Asia & Oceania  1   Zonal tournament: Africa  1   Zonal tournament: America  1   Zonal tournament: Europe  1   รวม  34 

Team épée
 การคัดเลือก  โควต้า  ผ่านการคัดเลือก Top four in FIE Official Team Ranking  4   Top team from Asia & Oceania in positions 5–16 1   Top team from Africa in positions 5–16  1   Top team from America in positions 5–16  1   Top team from Europe in positions 5–16 1   รวม  8 

Individual foil
 การคัดเลือก  โควต้า  ผ่านการคัดเลือก Members of qualifying teams  24   Top 2 individual AOR: Asia & Oceania  2   Top individual AOR: Africa  1   Top individual AOR: America  1  Top 2 individual AOR: Europe  2   Zonal tournament: Asia & Oceania  1   Zonal tournament: Africa  1   Zonal tournament: America  1   Zonal tournament: Europe  1   รวม  34 

Team foil
 การคัดเลือก  โควต้า  ผ่านการคัดเลือก Top four in FIE Official Team Ranking  4   Top team from Asia & Oceania in positions 5–16 1   Top team from Africa in positions 5–16  1   Top team from America in positions 5–16  1   Top team from Europe in positions 5–16 1   รวม  8 

Individual sabre
 การคัดเลือก  โควต้า  ผ่านการคัดเลือก Members of qualifying teams  24   Top 2 individual AOR: Asia & Oceania  2   Top individual AOR: Africa  1   Top individual AOR: America  1  Top 2 individual AOR: Europe  2   Zonal tournament: Asia & Oceania  1   Zonal tournament: Africa  1   Zonal tournament: America  1   Zonal tournament: Europe  1   รวม  34 

Team sabre
 การคัดเลือก  โควต้า  ผ่านการคัดเลือก Top four in FIE Official Team Ranking  4  Top team from Asia & Oceania in positions 5–16 1  Top team from Africa in positions 5–16  1  Top team from America in positions 5–16  1  Top team from Europe in positions 5–16 1  รวม  8
# แอร์เนสโต แบร์ตาเรลลี
แอร์เนสโต แบร์ตาเรลลี  เกิดเมื่อวันที่ 22 กันยายน ค.ศ. 1965 เป็นนักธุรกิจชาวสวิสเชื้อสายอิตาลี ดำเนินธุรกิจด้านเภสัชกรรมและเทคโนโลยีชีวภาพ จนประสบความสำเร็จ นิตยสาร ฟอบส์ เผยว่าเขามีมูลค่าทรัพย์สินสุทธิมากถึง 8.5 พันล้านดอลลารสหรัฐในเดือนมิถุนายน ค.ศ. 2018 จึงเป็นบุคคลที่ร่ำรวยที่สุดในประเทศสวิตเซอร์แลนด์
# อี ก็อน-ฮี
อี ก็อน-ฮี (ๅ; 9 มกราคม ค.ศ. 1942 – 25 ตุลาคม ค.ศ. 2020) เป็นนักธุรกิจชาวเกาหลีใต้ ประธานกลุ่มซัมซุงกรุ๊ป นิตยสาร ฟอบส์ ประเมินว่าตระกูลของเขามีทรัพย์สินสุทธิมากถึง 40.8 พันล้านดอลลาร์สหรัฐ จึงเป็นตระกูลที่ร่ำรวยที่สุดในเกาหลีใต้ อี คอนฮีเป็นบุตรคนที่สามของอี บย็อง-ช็อล ผู้ก่อตั้งบริษัท

อี ก็อน-ฮี ลาออกจากบริษัทในเดือนเมษายน ค.ศ. 2008 หลังมีกรณีซัมซุงมีกรณีอื้อฉาวเรื่องงบประมาณ แต่ได้กลับเข้าสู่ตำแหน่งอีกครั้งในเดือนมีนาคม ค.ศ. 2010 จากนั้นในปี ค.ศ. 2014 เกิดอาการโรคหัวใจจนต้องเข้ารับการรักษาตัวในโรงพยาบาล
# จีนา ไรน์ฮาร์ต
จอร์จีนา โฮป "จีนา" ไรน์ฮาร์ต  เกิดเมื่อวันที่ 9 กุมภาพันธ์ ค.ศ. 1964 เป็นนักธุรกิจชาวออสเตรเลีย ประธานกลุ่มแฮนค็อกพรอสเปกติง (Hancock Prospecting) บริษัทสำรวจและขุดเหมืองแร่ของเอกชนที่ก่อตั้งโดยแลง แฮนค็อก บิดาของเธอ จีนาเป็นบุคคลที่ร่ำรวยที่สุดคนหนึ่งในออสเตรเลีย นิตยสาร ฟอบส์ เผยว่าเธอมีมูลค่าทรัพย์สินสุทธิ 14.8 พันล้านดอลลาร์สหรัฐใน ค.ศ. 2019 จึงเป็นเศรษฐีที่ร่ำรวยติดอันดับโลก
# กีออจจา
กีออจจา  เป็นเมืองริมทะเลและเทศบาลในมหานครเวนิซ แคว้นเวเนโต ทางตอนเหนือของประเทศอิตาลี

เมืองตั้งอยู่บนเกาะเล็ก ๆ ตรงปากทางตอนใต้สู่ลากูนเวนิซ ตั้งอยู่ทางใต้ของเวนิซ ราว   (หากเดินทางโดยทางถนน) เชื่อมต่อกับแผ่นดินใหญ่โดยถนน เทศบาลมีประชากรราว 50,000 คน
# การก้าวผ่านวัย
การก้าวผ่านวัย  คือการที่วัยหนุ่มสาวเปลี่ยนจากการวัยเด็กสู่ผู้ใหญ่ เกิดขึ้นในช่วงวัยรุ่น อายุในการเปลี่ยนผ่านวัยแตกต่างกันไปตามแต่ละสังคม รวมถึงมีการเปลี่ยนแปลงทางร่างกาย อาจมีข้อปฏิบัติทางกฎหมายหรืออาจมีพิธีกรรมในหลายสังคม ปัจจุบันในบางสังคมการก้าวผ่านวัยเกี่ยวข้องกับพัฒนาการทางเพศ โดยเฉพาะการเริ่มแรกมีระดูและการหลั่งอสุจิครั้งแรก 

ส่วนด้านอื่น เกี่ยวข้องกับวัยที่ตอบรับการนับถือศาสนา โดยเฉพาะในสังคมตะวันตก มีข้อปฏิบัติทางกฎหมาย ระบุในช่วงวัยรุ่นตอนปลายหรือเริ่มเป็นผู้ใหญ่ โดยมากระบุอายุ 17-21 ปี ว่าจะไม่ถือเป็นผู้เยาว์อีกต่อไป และมีสิทธิสมบูรณ์และความรับผิดชอบต่อการเป็นผู้ใหญ่ ที่ถือเป็นการก้าวผ่านวัยอย่างชัดเจน ในหลายวัฒนธรรมมีพิธีกรรมที่ทำเพื่อบ่งบอกการก้าวผ่านวัย นอกจากนั้นการก้าวผ่านวัย ยังเป็นรูปแบบหนึ่งของเนื้อหาในงานวรรณกรรมและภาพยนตร์ หรือแม้แต่ในการ์ตูนอีกด้วย
# มาซาโยชิ ซง
มาซาโยชิ ซง  หรือ ซง จ็อง-อึย  เกิดเมื่อวันที่ 11 สิงหาคม ค.ศ. 1957 เป็นนักธุรกิจชาวญี่ปุ่นเชื้อสายเกาหลี ผู้ประกอบการด้านเทคโนโลยี นักลงทุน และมหาเศรษฐี เป็นผู้ก่อตั้งและประธานเจ้าหน้าที่บริหารของบริษัทซอฟต์แบงก์ และประธานเจ้าหน้าที่บริหารของบริษัทซอฟต์แบงก์โมบายล์ นอกจากนี้ยังเป็นประธานของอาร์มโฮลดิง บริษัทผู้ผลิตสารกึ่งตัวนำสัญชาติอังกฤษด้วย

นิตยสารฟอบส์เผยว่าซงมีมูลค่าทรัพย์สินสุทธิมากถึง 19.5 พันล้านดอลลาร์สหรัฐ จึงเป็นบุคคลที่ร่ำรวยเป็นอันดับ 2 ของญี่ปุ่นในเดือนมีนาคม ค.ศ. 2020
# มูรัท อึลแคร์
มูรัท อึลแคร์  เป็นนักธุรกิจชาวตุรกีและประธานบริษัทยิลดิซโฮลดิง ผู้ผลิตอาหารรายใหญ่ของโลก มีธุรกิจในยุโรปกลางและยุโรปตะวันออก ตะวันออกกลาง และแอฟริกา ผลิตภัณฑ์ที่โด่งดังของบริษัทได้แก่โกไดวา ช็อกโกแลตเทียร์ พลาดิส และโซก

ในปี ค.ศ. 2020 นิตยสาร ฟอบส์ จัดอันดับให้อึลแคร์เป็นบุคคลที่ร่ำรวยที่สุดในตุรกี ด้วยมูลค่าทรัพย์สินสุทธิ 5.1 พันล้านดอลลาร์สหรัฐ
# กีฬากอล์ฟในโอลิมปิกฤดูร้อน 2020 – รอบคัดเลือก
การแข่งขันกีฬากอล์ฟในโอลิมปิกฤดูร้อน 2020 รอบคัดเลือก เป็นการแข่งขันกอล์ฟเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส ไม่ได้ขึ้นอยู่กับการแข่งขันรอบคัดเลือกใด ๆ แต่เป็นการจัดอันดับโดยสหพันธ์กอล์ฟนานาชาติ

การคัดเลือกจะขึ้นอยู่กับการจัดอันดับโลก (อันดับโลกอย่างเป็นทางการสำหรับกอล์ฟชายและหญิงอันดับโลกสำหรับกอล์ฟหญิง) ณ วันที่ 22 มิถุนายน พ.ศ. 2563 (ชาย) หรือ 29 มิถุนายน พ.ศ. 2563 (หญิง) โดยมีนักกีฬาทั้งหมด 60 คนที่มีผ่านการคัดเลือกทั้งชายและหญิง นักกีฬา 15 อันดับแรกของแต่ละเพศจะผ่านคัดเลือกโดยมีนักกอล์ฟสี่คนต่อประเทศที่สามารถผ่านการคัดเลือกนี้ ส่วนที่เหลือจะเป็นของนักกอล์ฟอันดับสูงสุดจากประเทศที่ยังไม่มีนักกอล์ฟสองคนที่ผ่านการคัดเลือกโดยจำกัดให้มีสองคนต่อประเทศ IGF รับประกันว่านักกอล์ฟอย่างน้อยหนึ่งคนจากประเทศเจ้าภาพและแต่ละภูมิภาค (แอฟริกา อเมริกา เอเชีย ยุโรป และโอเชียเนีย) จะมีได้รับคัดเลือก และจะประกาศรายชื่อนักกีฬาที่ผ่านการคัดเลือกประจำสัปดาห์ตามการจัดอันดับล่าสุดสำหรับชายและหญิง 

 ผลการคัดเลือก 
 ชาย 

 หญิง 
อันดับล่าสุดสำหรับการแข่งขัน ณ วันที่ 29 มิถุนายน 2021
 Rank  Name  Country  WorldRanking1  Nelly Korda   12  Ko Jin-young   23  Inbee Park   34  Kim Sei-young   45  Danielle Kang   56  Kim Hyo-joo   67  Brooke Henderson   78  Yuka Saso   89  Lexi Thompson   910  Lydia Ko   1011  Nasa Hataoka   1112  ปภังกร ธวัชธนกิจ   1213  Jessica Korda   1314  Minjee Lee   1415  Hannah Green   1516  Shanshan Feng   1917  เอรียา จุฑานุกาล   2118  Sophia Popov   2319  Mone Inami   2720  Carlota Ciganda   3221  Mel Reid   3822  Anna Nordqvist   4923  Nanna Koerstz Madsen   5224  Céline Boutier   5825  Leona Maguire   6026  Lin Xiyu   6227  Gaby López   6428  Caroline Masson   6829  Emily Kristine Pedersen   6930  Madelene Sagström   7231  Matilda Castren   7432  Ashleigh Buhai   7633  Hsu Wei-ling   7834  Azahara Muñoz   8435  Jodi Ewart Shadoff   8636  Giulia Molinaro   9837  Perrine Delacour   10138  Stephanie Meadow   12239  Min Lee   13040  Anne van Dam   13341  Alena Sharp   13642  Kelly Tan   15443  Albane Valenzuela   16344  Bianca Pagdanganan   16545  Aditi Ashok   17846  María Fassi   18047  Maria Fernanda Torres   18548  Tiffany Chan   21849  Sanna Nuutinen   23250  Marianne Skarpnord   26551  Klára Spilková   27652  Manon De Roey   27853  Christine Wolf   28854  Pia Babnik   30155  Mariajo Uribe   30656  Daniela Darquea   34957  Magdalena Simmermacher   39958  Lucrezia Colombotto Rosso   40559  Maha Haddioui   41860  Tonje Daffinrud   419

แยกตามประเทศ
Americas (12)Europe (26)Oceania (3)Asia (17)Africa (2)  (1)   (1)   (2)   (2)   (1)  (2)   (1)   (1)   (2)   (1)  (1)   (1)    (1)   (1)   (2)   (1)  (2)   (2)   (2)  (1)   (2)   (1)  (4)   (2)   (2)   (2)   (4)  (2)   (2)  (2)   (1)   (2)  (1)  (2)  (2)  (1)
# โรเบิร์ต อึ้ง
โรเบิร์ต อึ้ง  หรือ หฺวัง จื้อเสียง  เกิดเมื่อ ค.ศ. 1952 เป็นนักธุรกิจชาวสิงคโปร์และประธานของกลุ่มซิโนกรุ๊ป บริษัทพัฒนาที่ดินสัญชาติฮ่องกง อยู่ในตำแหน่งมาตั้งแต่ปี ค.ศ. 1981. Simplified Chinese version  and Traditional Chinese version 

โรเบิร์ตเป็นบุตรคนโตของอึ้ง เต็ง ฟง นักอสังหาริมทรัพย์ผู้มั่งคั่ง นิตยสารฟอบส์เผยว่าโรเบิร์ตและฟิลิปผู้เป็นน้องมีทรัพย์สินรวมกันมากที่สุดในสิงคโปร์ คิดเป็นมูลค่าสุทธิ 12.1 พันล้านดอลลาร์สหรัฐในเดือนตุลาคม ค.ศ. 2019
# เทร์รี กัว
เทร์รี กัว  หรือ กัว ไถหมิง  เกิดเมื่อวันที่ 18 ตุลาคม ค.ศ. 1950 เป็นนักธุรกิจชาวไต้หวัน ผู้ก่อตั้งบริษัทฟ็อกซ์คอนน์ และเป็นประธานและผู้จัดการทั่วไปของบริษัทด้วย ฟ็อกซ์คอนน์เป็นผู้ผลิตอุปกรณ์อิเล็กทรอนิกส์รายใหญ่ของโลกและเป็นผู้ผลิตแผ่นวงจรพิมพ์รายใหญ่ มีโรงงานตั้งอยู่ในหลายประเทศโดยเฉพาะในประเทศจีนแผ่นดินใหญ่ ซึ่งมีลูกจ้างมากถึง 1.2 ล้านคน
# โรเบิร์ต บูดี ฮาร์โตโน
โรเบิร์ต บูดี ฮาร์โตโน  หรือ หฺวัง ฮุ่ยจง  เกิดเมื่อ ค.ศ. 1940 เป็นนักธุรกิจชาวอินโดนีเซียเชื้อสายจีนผู้มั่งคั่งจากธุรกิจบุหรี่ มีมูลค่าทรัพย์สินสุทธิ 12.6 พันล้านดอลลาร์สหรัฐในปี ค.ศ. 2018 ได้รับการจัดอันดับโดยนิตยสาร ฟอบส์ ให้เป็นผู้ที่ร่ำรวยที่สุดในประเทศอินโดนีเซีย โรเบิร์ตเป็นเจ้าของบริษัทจารุม (Djarum) ผู้ผลิตบุหรี่หวานรายใหญ่อันดับ 3 ของโลก นอกจากนี้ยังมีการลงทุนในธนาคารแบงก์เซ็นทรัลเอเชีย หนึ่งในธนาคารที่ใหญ่ที่สุดของอินโดนีเซีย
# พระเจ้ามหานันทิน
พระเจ้ามหานันทิน เป็นกษัตริย์องค์ที่ 4 และเป็นกษัตริย์องค์สุดท้ายแห่ง ราชวงศ์ศิศุนาค พระองค์เป็นพระราชบุตรของ พระเจ้านันทิวรธัน พระองค์ทรงครองราชย์โดยมีเมือง ปาฏลีบุตร เป็นเมืองหลวง

พระราชประวัติ
พระเจ้านันทิวรธัน ตามตำนานโบราณระบุว่าเป็นราชโอรสองค์ที่ 9 ของ พระเจ้ากลาโศก เป็นพระราชนัดดาของ พระเจ้าศิศุนาค ส่วนพระองค์เป็นราชโอรสองค์ที่ 10 และเป็นกษัตริย์องค์สุดท้ายของ ราชวงศ์ศิศุนาค  พระองค์ถูกสังหารโดยราชบุตรนอกวรรณะของพระองค์ นั่นคือ พระเจ้ามหาปัทมนันทะ พระราชโอรสของพระองค์กับมเหสีวรรณะ ศูทร
# พระเจ้ากลาโศก
พระเจ้ากลาโศก หรือ พระเจ้ากากวรนะ เป็นพระราชโอรส และผู้ครองราชย์ต่อจากพระเจ้าศิศุนาค ผู้เป็นพระราชบิดา
พระองค์แบ่งอาณาจักรให้แก่พระราชโอรส 10 พระองค์ และให้พระเจ้านันทิวาธัน พระราชโอรสพระองค์ที่ 9 ขึ้นครองราชย์สืบต่อในฐานะกษัตริย์แห่งแคว้นมคธ.

รัชสมัย
พระเจ้าศิศุนาคเปลี่ยนผ่านเมืองหลวงแคว้นมคธไปยังเวสาลี พระเจ้ากลาโศกขึ้นครองราชย์ถัดจากพระราชบิดา แล้วจึงย้ายเมืองหลวงไปยังปาฏลีบุตร

รายงานตามวรรณกรรมศาสนาพุทธ พระเจ้ากลาโศกเป็นผู้อุปถัมภ์การสังคายนาครั้งที่สองจัดขึ้นเมื่อ 100 ปีหลังพระพุทธเจ้าปรินิพพานที่เวสาลี  แต่แม้ว่าพระเจ้ากลาโศกจำทำได้ดีแค่ไหน ความแตกต่างระหว่างชาวพุทธยังคงมีอยู่ต่อ พระองค์ทรงแบ่งอาณาจักรให้แก่พระราชโอรสทั้ง 10 พระองค์ไปครองราชย์
# พรรคเกษตรกร
พรรคเกษตรกร อาจหมายถึง

 พรรคเกษตรกร (พ.ศ. 2517) มีนางอภิรัตน์ บริบูรณ์ เป็นหัวหน้าพรรค
 พรรคเกษตรกร (พ.ศ. 2527) มีนายสอาด หอมสุวรรณ เป็นหัวหน้าพรรค
 พรรคเกษตรกรไทย มีนายทวนทอง อิสสระวงศ์ เป็นหัวหน้าพรรค ต่อมาได้เปลี่ยนเป็น พรรคสู้เพื่อไทย
# พรรคเกษตรกร (พ.ศ. 2517)
พรรคเกษตรกร เป็นพรรคการเมืองที่จดทะเบียนจัดตั้งพรรคเมื่อวันที่ 20 พฤศจิกายน พ.ศ. 2517 มีอภิรัตน์ บริบูรณ์ เป็นหัวหน้าพรรค และระบิล บริบูรณ์ เป็นเลขาธิการพรรคประกาศกระทรวงมหาดไทย เรื่อง การจัดตั้งพรรคการเมือง ราชกิจจานุเบกษา เล่ม 92 ตอนที่ 193 วันที่ 18 กันยายน 2518 

พรรคเกษตรกร ลงรับสมัครเลือกตั้งครั้งแรกเมื่อวันที่ 26 มกราคม พ.ศ. 2518 และครั้งที่ 2 เมื่อวันที่ 4 เมษายน พ.ศ. 2519

 บทบาทของพรรค 
 การเลือกตั้ง พ.ศ. 2518 
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 พรรคเกษตรกรได้รับเลือกตั้งสมาชิกสภาผู้แทนราษฎร จำนวน 1 คน คือ สมศักดิ์ สมบูรณ์ทรัพย์ จังหวัดราชบุรี

 การยุบพรรค 
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ลงวันที่ 6 ตุลาคม พ.ศ. 2516 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมืองคำสั่งของคณะปฏิรูปการปกครองแผ่นดิน ฉบับที่ 6 ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าวพระราชบัญญัติพรรคการเมือง พ.ศ. 2524 แต่พรรคเกษตรกร ก็ไม่ได้รับการฟื้นฟูขึ้นมาดำเนินกิจกรรมต่อ แต่อย่างใด
# เมอร์จัง
เมอร์จัง (ประชากรโดยประมาณ (สำมะโน ค.ศ. 2000): 3,170)Dept. of Urban and Rural Planning, Terengganu State Government. Rancangan Struktur Negeri Terengganu 2005-2015 (Malay), 2005 เป็นเมืองที่อยู่ในตำบล  ของชื่อเดียวกันในอำเภอมารัง, รัฐตรังกานู, ประเทศมาเลเซีย โดยมีการประมง (รวมไปถึงการเพาะเลี้ยงหอยนางรม) กับเกษตรกรรมเป็นเศรษฐกิจหลักของเมืองนี้
# วัฒนา เขียววิมล
วัฒนา เขียววิมล เป็นหัวหน้าขบวนการนวพลกลุ่มนวพล จาก บันทึก 6 ตุลา ช่วงเหตุการณ์ตุลาคม พ.ศ. 2517 วันมหาวิปโยค และเป็นอดีตหัวหน้าพรรคประชาเสรี

 ประวัติ 
วัฒนา เขียววิมล  เกิดเมื่อวันที่ 11 กันยายน พ.ศ. 2487 ที่อำเภอหนองแค จังหวัดสระบุรี ได้รับการศึกษาชั้นประถมจากโรงเรียนเขียววิมลราษฏรอุปถัมภ์ (วัดขอนชะโงก) ชั้นมัธยมต้นจากโรงเรียนแม้นศรีวิทยา กรุงเทพฯ และโรงเรียนมาลาสวรรค์ อำเภอบ้านนา จังหวัดนครนายก จนบชั้นมัธยมปลายจากโรงเรียนอำนวยศิลป์ จากนั้นได้ศึกษาอนุปริญญาทางวิศวกรรม จากเบคเกริสฟิลด์คอลเลจคาลิฟอร์เนีย สหรัฐฯ พ.ศ. 2509 ปริญญาตรีทางเศรษฐศาสตร์ จากมหาวิทยาลัยซาคราเมนโต้ คาลิฟอร์เนีย สหรัฐอเมริกา พ.ศ. 2512 ปริญญาโททางการศึกษาเกี่ยวกับเอเชียและอาฟริกา (อารยธรรมนอกเหนือจากตะวันตก) จากมหาวิทยาลัยซีตัลฮอล นิวเจอร์ซี่ สหรัฐอเมริกา พ.ศ. 2513 และได้รับปริญญาเอก (Ph.D) ด้านการบริหารและการจัดการ (Administration /Management) ณ สถาบันการศึกษาชั้นสูงมหาวิทยาลัยวาลเด้น

 การทำงาน 
วัฒนา เคยเป็นหัวหน้าขบวนการนวพล ซึ่งเป็นขบวนการที่จัดตั้งตามแผนปฏิบัติการของกองอำนวยการรักษาความมั่นคงภายใน (กอ.รมน.) ซึ่งก่อตั้งขึ้นในปี 2517ลีเฟอร์, ไมเคิล. พจนานุกรมการเมืองสมัยใหม่ในเอเชียตะวันออกเฉียงใต้. กรุงเทพฯ: สำนักพิมพ์มหาวิทยาลัยธรรมศาสตร์, 2548.Prajak Kongkirati. “Counter-Movement in Democratic Transition: Thai Right-Wing Movements after the 1973 Popular Uprising.” Asian Review 19 (2006): 101-135. 

วัฒนา ก่อตั้งพรรคการเมืองในปี พ.ศ. 2525 ชื่อ "พรรคประชาเสรี"ประกาศกระทรวงมหาดไทย เรื่อง การจดทะเบียนพรรคการเมือง (พรรคประชาเสรี)  โดยเขารับตำแหน่งหัวหน้าพรรค และมีพลอากาศเอก บัว ศิริทรัพย์ อดีตรัฐมนตรีช่วยว่าการกระทรวงกลาโหม ร่วมเป็นกรรมการบริการพรรค

นอกจากนั้น วัฒนายังเคยเป็นกงสุลกิตติมศักดิ์สาธารณรัฐประชาชนแทนซาเนีย ประจำราชอาณาจักรไทย เป็นประธานกรรมการมูลนิธิสุวรรณภูมิ เป็นประธานกรรมการเหมืองอัญมณี (A.A.P.S. Umba Mines) ในประเทศสาธารณรัฐประชาชนแทนซาเนีย

เขาเคยเป็นที่ปรึกษารัฐมนตรีว่าการกระทรวงการต่างประเทศ (ปองพล อดิเรกสาร)
# พรรคประชาเสรี
พรรคประชาเสรี เป็นพรรคการเมืองในประเทศไทย ก่อตั้งขึ้นเมื่อปี พ.ศ. 2525 โดยมี ดร.วัฒนา เขียววิมล เป็นหัวหน้าพรรค และนายแพทย์สมศักดิ์ เศรษฐกร เป็นเลขาธิการพรรคประกาศกระทรวงมหาดไทย เรื่อง การจดทะเบียนพรรคการเมือง (พรรคประชาเสรี) 

 ประวัติ 
พรรคประชาเสรี ก่อตั้งขึ้นเมื่อวันที่ 8 มกราคม พ.ศ. 2525 ดทะเบียนตามกฎหมายว่าด้วยพรรคการเมือง เป็นลำดับที่ 1/2525 โดยมีสำนักงานที่ตั้งอยู่เลขที่ 1193 ถนนพหลโยธิน กรุงเทพมหานคร โดยมีกรรมการบริหารชุดแรก ประกอบด้วย
 หัวหน้าพรรค ได้แก่ วัฒนา เขียววิมล
 รองหัวหน้าพรรค ได้แก่
 พลอากาศโท นันท์ วิสมิตะนันทน์
 พลอากาศโท ชลิต จุลโมกข์
 ประจวบ ช่วยศรี
 เลขาธิการ ได้แก่ สมศักดิ์ เศรษฐกร
 รองเลขาธิการพรรค ได้แก่
 สุรพงษ์ เขียวสุทธิ
 มานพ เจนผาสุก
 ร้อยตรี จรูญ เปรมฤทัย
 ผู้ช่วยเลขาธิการพรรค ได้แก่
 พยงค์ กิจนิจชีวะ
 นิคม สาสุนันท์
 พงษ์ คุณากร
 เสริม บุญปาน
 สมศักดิ์ กล่ำสมบัติ
 กรรมการบริหาร ได้แก่
 พลอากาศเอก บัว ศิริทรัพย์
 กัมพล กลิ่นสุคนธ์

พรรคประชาเสรี ส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ได้รับเลือกตั้งจำนวน 1 ที่นั่ง คือ ละออ วรรณทอง จากจังหวัดจันทบุรี

พรรคประชาเสรี ถูกยุบพรรคเมื่อวันที่ 16 ธันวาคม พ.ศ. 2529ประกาศกระทรวงมหาดไทย เรื่อง การยุบเลิกพรรคการเมืองตามนัยมาตรา ๔๖ แห่งพระราชบัญญัติพรรคการเมือง พ.ศ. ๒๕๒๔ (พรรคประชาเสรี พรรคสังคมประชาธิปไตย พรรคประชาธิปไตย พรรคเกษตรกร)
# ไอเทต
ไอเทต หรือเรียกอีกชื่อว่า อาเทต เป็นสตรีในราชสำนักของอียิปต์โบราณ เป็นพระชายาในเจ้าชายเนเฟอร์มาอัตที่ 1 ผู้เป็นพระราชโอรสพระองค์โตของฟาโรห์สเนเฟรู ซึ่งเป็นที่รู้จักในตำแหน่งของขุนนางระดับสูงและหัวหน้านักบวชแห่งเทพีบาสเทต นางเป็นมารดาของเจ้าหญิงสามพระองค์และเจ้าชายอีกหลายพระองค์ และหนึ่งในบุตรชายนามว่า เฮมิอูนู เป็นผู้สืบทอดตำแหน่งขุนนางจากพระบิดา โดยศพของนางและเจ้าชายเนเฟอร์มาอัตที่ 1 ถูกฝังอยู่ที่มาสตาบาหมายเลขที่ 16 ในเมืองไมดุมNefermaat and Itet 

 ด้านครอบครัว 
บุตรทั้งหมดสิบห้าพระองค์ถูกบันทึกอยู่ในมาสตาบาในเมืองไมดุม โดยที่เจ้าหญิงดเจฟาเซน เจ้าหญิงไอเซซู และเจ้าชายเฮมิอูนู, เจ้าชายไอซู, เจ้าชายเทตา และเจ้าชายเคนติเมเรส ถูกพบในภาพสลักที่เจริญชันษาแล้ว ในขณะที่เจ้าหญิงปาเกติและเจ้าชายไอติเซน, อินคาเอฟ, เซิฟคา, เวเฮมคา, เซปเซสคา, คาเคนต์, อังค์เฮอเซเรเทฟ, อังค์เฮอเฟเนดเจฟ, บูเนบ, เซปเซสเนบ และเนบเคเนต ถูกพบในภาพสลักอยู่ในวัยเยาว์ โดยเจ้าชายเฮมิอูนู ผู้ที่ถูกสันนิษฐานว่าเป็นขุนนางที่วางแผนสร้างมหาพีระมิดแห่งคูฟูและมักจะถูกอ้างถึงว่าเป็นนักสถาปนิกอีกด้วยDodson, Aidan and Hilton, Dyan. The Complete Royal Families of Ancient Egypt. Thames & Hudson. 2004. , pp.52-53, 56-61
# เบรชชากัลโช
เบรชชากัลโช หรือ เบรชชา  เป็นสโมสรฟุตบอลอิตาลี ตั้งอยู่ที่เมืองเบรชชาในแคว้นลอมบาร์เดีย ปัจจุบันลงเล่นในเซเรียอา

เบรชชาเคยแข่งขันในเซเรียบีถึง 61 ฤดูกาล และมี 18 ฤดูกาลติดต่อกัน (1947–48 ถึง 1964–65) ที่พวกเขาอยู่ในลีกรองนี้ โดยพวกเขาเคยชนะเลิศเซเรียบี 4 สมัย ฤดูกาลบนเซเรียอาที่ดีที่สุดคือฤดูกาล 2000–01 ซึ่งพวกเขาจบอันดับที่ 8 นับตั้งแต่ศตวรรษที่ 21 เป็นต้นมา เบรชชาได้เข้าร่วมแข่งขันอินเตอร์โตโตคัพสองครั้ง โดยเคยเข้าชิงชนะเลิศในปี 2001 ซึ่งสุดท้ายก็ไปแพ้ด้วยกฎประตูทีมเยือนต่อปารีแซ็ง-แฌร์แม็ง สีของสโมสรคือสีน้ำเงินและขาว สนามเหย้าของสโมสรคือสตาดีโอมารีโอรีกามอนตี ความจุ 16,743 ที่นั่ง

 เกียรติประวัติ 
 โกปปาเดลล์อามิซิเซีย:
 ชนะเลิศ (1): 1967
 แองโกล-อิตาเลียนคัพ:
 ชนะเลิศ (1): 1993–94
 ยูฟ่าอินเตอร์โตโตคัพ:
 รองชนะเลิศ (1): 2001
 เซเรียบี:
 ชนะเลิศ (4): 1964–65, 1991–92, 1996–97, 2018–19
 รองชนะเลิศ (4): 1932–33, 1942–43, 1968–69, 1985–86
 เลื่อนชั้น (4): 1979–80, 1993–94, 1999–2000, 2009–10
 เซเรียซี/ซีวัน:
 ชนะเลิศ (2): 1938–39, 1984–85
# เรนาตอ เกลิช
เรนาตอ เกลิช (เกิดวันที่ 31 มีนาคม ค.ศ. 1991) เป็นนักฟุตบอลชาวโครเอเชียผู้เล่นในตำแหน่งเซ็นเตอร์แบ็ก โดยล่าสุดเล่นให้กับบีจี ปทุม ยูไนเต็ด ในไทยลีก

 สโมสรอาชีพ 
 บุรีรัมย์ ยูไนเต็ด 
เกลิชมีข่าวว่าจะย้ายมาบุรีรัมย์เพื่อลงเล่นในตำแหน่งกองหลังแทนที่ของอันเดรส ตุญเญซ ที่เพิ่งยกเลิกสัญญากับสโมสรสื่อนอกตีข่าว "เคลิช" เตรียมบินเปิดตัว "บุรีรัมย์" มิ.ย.นี้ เขาเดินทางมาถึงประเทศไทยเมื่อวันที่ 14 มิถุนายน ค.ศ. 2020 โดยมีการแถลงการณ์ผ่านศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ต่อมาในวันที่ 26 กันยายน เขาลงเล่นในไทยลีกครั้งแรกในนัดที่บุรีรัมย์เปิดบ้านเอาชนะสุพรรณบุรี 1–0 ต่อมาในวันที่ 3 ตุลาคม เขาทำประตูแรกในไทยลีกด้วยการโหม่งลูกเปิดของจิดี คานยุค ช่วยให้ทีมบุกไปเอาชนะเชียงราย ยูไนเต็ดที่สิงห์สเตเดียม 1–0 ต่อมาในวันที่ 11 พฤศจิกายน เขาทำประตูที่ 2 ในลีก ช่วยให้บุรีรัมย์เปิดบ้านเอาชนะระยองในนัดตกค้างไปได้ 5–1 ต่อมาในวันที่ 12 ธันวาคม เขาทำประตูที่ 3 ในลีก นับเป็นประตูชัยช่วยให้บุรีรัมย์บุกเอาชนะแบงค็อก ยูไนเต็ดที่ทรูสเตเดียม 2–1

 ชลบุรี 
ในวันที่ 26 ธันวาคม ค.ศ. 2020 เกลิชได้ย้ายไปชลบุรี หลังจากที่เขาได้ลงเล่นนัดสุดท้ายให้กับบุรีรัมย์ที่บุกไปเอาชนะชลบุรี 2–0

 สถิติอาชีพ 

สโมสรฤดูกาลลีกเอฟเอคัพลีกคัพเอเชียอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตู บุรีรัมย์ ยูไนเต็ด 2020–21 ไทยลีก 123  10  00 — —  133

 เกียรติประวัติ 
สโลวันลิเบอเรก
 เช็กเฟิสต์ลีก: 2011–12

ยูนิเวอร์ซิตาเตีย เครออวา
 Cupa României: 2017–18
 Supercupa României: รองชนะเลิศ 2018
# อูนีโอเนสปอร์ตีวาเลชเช
อูนีโอเนสปอร์ตีวาเลชเช หรือ เลชเช  เป็นสโมสรฟุตบอลอิตาลี ตั้งอยู่ที่เลชเชในแคว้นปุลยา ปัจจุบันแข่งขันในเซเรียอา ซึ่งเป็นลีกสูงสุดของอิตาลี สนามเหย้าของสโมสรคือสตาดีโอเวียเดลมาเร ความจุ 31,533 ที่นั่ง หัวหน้าผู้ฝึกสอนคนปัจจุบันคือ ฟาบิโอ ลิเวรานี ซึ่งทำหน้าที่มาตั้งแต่เดือนกันยายน ค.ศ. 2017 เขาช่วยให้เลชเชเลื่อนชั้นถึงสองครั้ง จากเซเรียซีไปสู่เซเรียบี และไปสู่เซเรียอา ตามลำดับ

สโมสรก่อตั้งใน ค.ศ. 1908 ช่วงเวลาส่วนใหญ่ของสโมสรจะสลับกันขึ้นลงระหว่างลีกระดับสองและลีกสูงสุด โดยสโมสรปรากฎตัวบนลีกสูงสุดครั้งแรกในฤดูกาล 1985–86 ผลงานที่ดีที่สุดบนเซเรียอาคืออันดับที่ 9 ในฤดูกาล 1988–89 หากดูตารางคะแนนเซเรียอาตลอดกาล เลชเชจะอยู่ในอันดับที่ 27 สโมสรลงเล่นในเซเรียอา 15 ฤดูกาล และเซเรียบี 25 ฤดูกาล เคยชนะเลิศโกปปาอาลิเดลลาวิตตอเรียในฐานะแชมป์เซเรียบีในปี 2010 นอกจากนี้ยังเคยชนะเลิศโกปปาอิตาเลียเซเรียซีในปี 1975 และแองโกล-อิตาเลียนคัพ (ถ้วยกึ่งอาชีพ) ในปี 1976

ผู้เล่นและแฟนของเลชเช มักถูกเรียกว่า ซาเลนตินี หรือ จัลโลรอสซี หรือ ลูปี

 เกียรติประวัติ 
 เซเรียบี
 โกปปาอาลิเดลลาวิตตอเรีย (1) – 2009–10
 เลื่อนชั้น – 1984–85, 1987–88, 1992–93, 1996–97, 1998–99, 2002–03, 2007–08, 2009–10, 2018-19
เซเรียซี
 ชนะเลิศ – 1945–46, 1975–76, 1995–96, 2017–18
โกปปาอิตาเลียเซเรียซี
 ชนะเลิศ – 1975–76
แองโกล-อิตาเลียนคัพ (กึ่งอาชีพ)
 ชนะเลิศ – 1976–77

 เกียรติประวัติทีมเยาวชน 
Campionato Nazionale Primavera
 ชนะเลิศ – 2002–2003, 2003–2004
Coppa Italia Primavera
 ชนะเลิศ – 2001–2002, 2004–2005
Supercoppa Primavera
 ชนะเลิศ – 2004, 2005